Binderssteinen

Binderssteinen er et minnesmerke over Johan Vaalers patent for en papirklemme, en variant av bindersen. Vaaler søkte patent i Tyskland i 1899 og fikk det innvilget to år senere. Vaalers versjon var lite funksjonell og ble aldri satt i produksjon. Binderssteinen ble oppsatt i 1999 av Aurskog historielag, Lierfoss og omegn vel og Aurskog-Høland kommune på Vaalers familiegård på Lierfoss i Aurskog-Høland kommune, og er skiltet fra Rv 170. Den ligger like ved veikrysset Haneborgveien – Elveveien. Kunstner Arne Lindaas fra Rømskog har utformet Binderssteinen.

Kategori:Aurskog-Hølands historie
Kategori:Norske skulpturer
Kategori:Minnesmerker i Norge
Kategori:Kultur i Aurskog-Høland